Številka: 2155

Datum: 13.8.2019

**Vsem MDSS**

**Center IRIS**

V skladu s koledarjem športno-rekreativnih dejavnosti pri Zvezi društev slepih in slabovidnih Slovenije za leto 2019 objavljamo

**RAZPIS**

**za 49. srečanje slepih in slabovidnih planincev Slovenije,**

**ki bo v četrtek, 5. 9. 2019, na Kaninu.**

Zbirno mesto vseh udeležencev bo v **četrtek, 5. 9. 2019, ob 9.00 uri, na parkirišču pred vhodom na spodnjo postajo krožno kabinske žičnice v Bovcu** (parkirišče je označeno in se nahaja nad glavno cesto ob A postaji kaninske žičnice). V primeru slabega vremena bo srečanje izvedeno v **torek, 10. 9. 2019, ob enakem terminu**.

**Opis poti:**

S kabinsko žičnico se bomo odpeljali do D postaje pod Prestreljenik na 2202 nadmorske višine. Na točki bodo pohodniki imeli na izbiro dve poti, lažjo ali težjo.

**Zahtevnost:** srednje zahtevna

**Najvišja točka poti:** 2222 m

**Čas pohoda:** med 30 in 60 minut za izbrano pot

Pohod bo voden. Spremljala nas bosta dva reševalca GRS Tolmin, zaposlena pri Sončnem Kaninu, in drugi spremljevalci. Udeleženci bodo imeli možnost obiska tipno-zvočne predstavitve »Čudoviti Alpski svet« s poudarkom na živalskih vrstah, ki živijo na kaninskem pogorju. Poskrbljeno bo tudi za topel obrok. **Prevoz s kabinsko žičnico, obisk tipno-zvočne predstavitve ter obrok so brezplačni.**

Prijave pošljite do vključno **ponedeljka, 26. 8. 2019**, po e-pošti na **ZDSSS**: sportinsah@zveza-slepih.si. Kopijo prijave pošljite v elektronski obliki na naslov **MDSS Nova Gorica**: info@mdssng.si.

Ob prijavi morajo udeleženci obvezno navesti katero pohodniško pot bodo izbrali (lažjo ali težjo) ter ali bodo obiskali tipno-zvočno predstavitev.

**Udeleženci se pohoda udeležijo na lastno odgovornost, biti morajo primerno obuti in vremenu primerno oblečeni. Zahtevana je ustrezna psiho-fizična kondicija.**

Letošnjo izvedbo srečanja slepih in slabovidnih planincev Slovenije so organizirali in omogočili: **Medobčinsko društvo slepih in slabovidnih Nova Gorica, Zveza društev slepih in slabovidnih Slovenije, Javni zavod Sončni Kanin, Javni zavod Triglavski narodni park, Občina Bovec, Lions klub Kobarid Soča.**

Dodatne informacije glede pohoda dobite na telefonski številki: (05) 333 46 50 - MDSS Nova Gorica.

Prijazen planinski pozdrav!

Štefan Kušar, Matej Žnuderl,

tajnik ZDSSS predsednik ZDSSS